CELEX: 31990D0091
Language: el
Date: 1989-12-20 00:00:00
Title: 90/91/ΕΟΚ: Απόφαση της Επιτροπής της 20ής Δεκεμβρίου 1989 σχετικά με την κατάρτιση του Κοινοτικού Πλαισίου Στήριξης για την παρέμβαση του Ευρωπαϊκού Κοινωνικού Ταμείου βάσει των στόχων 3 και 4 στη Γαλλία (Το κείμενο στην γαλλική γλώσσα είναι το μόνο αυθεντικό)

Avis juridique important

|

31990D0091

90/91/ΕΟΚ: Απόφαση της Επιτροπής της 20ής Δεκεμβρίου 1989 σχετικά με την κατάρτιση του Κοινοτικού Πλαισίου Στήριξης για την παρέμβαση του Ευρωπαϊκού Κοινωνικού Ταμείου βάσει των στόχων 3 και 4 στη Γαλλία (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 064 της 13/03/1990 σ. 0014 - 0015

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Δεκεμβρίου 1989  σχετικά με την κατάρτιση του Κοινοτικού Πλαισίου Στήριξης για την παρέμβαση του Ευρωπαϊκού Κοινωνικού Ταμείου βάσει των στόχων 3 και 4 στη Γαλλία  (Το κείμενο στη γαλλική γλώσσα είναι το μόνο αυθεντικό)  (90/91/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών μέσων (1), και ιδίως το άρθρο 10 παράγραφος 3,  τη γνώμη της Συμβουλευτικής Επιτροπής του Ευρωπαϊκού Κοινωνικού Ταμείου,  Εκτιμώντας:  ότι, δυνάμει του άρθρου 10 παράγραφος 3 του κανονισμού (ΕΟΚ) αριθ. 2052/88, η Επιτροπή καταρτίζει, στο πλαίσιο της εταιρικής σχέσης και σε συμφωνία με το σχετικό κράτος μέλος, το κοινοτικό πλαίσιο στήριξης για την υλοποίηση των στόχων 3 και 4, με βάση τα σχέδια που της υποβάλλουν τα κράτη μέλη για την καταπολέμηση της μακροχρόνιας ανεργίας και για την επαγγελματική ένταξη των νέων·  ότι, σύμφωνα με το δεύτερο εδάφιο της διάταξης αυτής, το κοινοτικό πλαίσιο στήριξης αναφέρει κυρίως τους άξονες προτεραιότητας που επιλέγονται, τις μορφές παρέμβασης, το ενδεικτικό σχέδιο χρηματοδότησης καθώς και τη διάρκεια των παρεμβάσεων·  ότι ο κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για την εφαρμογή του κανονισμού (ΕΟΚ) αριθ. 2052/88 (2) διευκρινίζει, στον τίτλο ΙΙΙ, στα άρθρα 8 και επόμενα, τους όρους επεξεργασίας και εφαρμογής των κοινοτικών πλαισίων στήριξης·  ότι ο κανονισμός (ΕΟΚ) αριθ. 4255/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο (3) καθορίζει τους όρους εφαρμογής αυτού του χρηματοδοτικού μέσου·  ότι η γαλλική κυβέρνηση υπέβαλε τα σχέδιά της που περιλαμβάνουν ενέργειες για την καταπολέμηση της μακροχρόνιας ανεργίας και για την επαγγελματική ένταξη των νέων·  ότι οι ενέργειες που αφορούν την εφαρμογή των στόχων 3 και 4 στα γαλλικά υπερπόντια διαμερίσματα και στην Κορσική είχαν ληφθεί υπόψη κατά την κατάρτιση των κοινοτικών πλαισίων στήριξης για τις περιοχές που υπάγονται στο στόχο 1·  ότι το παρόν κοινοτικό πλαίσιο στήριξης καταρτίστηκε σε συμφωνία με το σχετικό κράτος μέλος στο πλαίσιο της εταιρικής σχέσης όπως αυτή ορίζεται στο άρθρο 4 του κανονισμού (ΕΟΚ) αριθ. 2052/88·  ότι το παρόν κοινοτικό πλαίσιο στήριξης αφορά το σύνολο του γαλλικού εδάφους με εξαίρεση των περιοχών που υπάγονται στο στόχο 1·  ότι οι κατευθύνσεις που θέσπισε η Επιτροπή, (89/C45/04) κατ' εφαρμογή του άρθρου 4 του κανονισμού (ΕΟΚ) αριθ. 4255/88, ορίζουν λεπτομερώς τις κοινοτικές επιλογές και τα κοινοτικά κριτήρια σχετικά με την καταπολέμηση της μακροχρόνιας ανεργίας και την επαγγελματική ένταξη των νέων (4)·  ότι η παρούσα απόφαση είναι σύμφωνη με τη γνώμη της Επιτροπής του Ευρωπαϊκού Κοινωνικού Ταμείου·  ότι, δυνάμει του άρθρου 10 παράγραφος 2 του κανονισμού (ΕΟΚ) αριθ. 4253/88, η παρούσα απόφαση αποστέλλεται ως δήλωση προθέσεων στο κράτος μέλος·  ότι, δυνάμει του άρθρου 20 παράγραφοι 1 και 2 του κανονισμού (ΕΟΚ) αριθ. 4253/88, οι αναλήψεις από τον προϋπολογισμό που αφορούν τη συμβολή των διαρθρωτικών ταμείων στη χρηματοδότηση των παρεμβάσεων που καλύπτονται από τα κοινοτικά πλαίσια στήριξης θα οριστούν με μεταγενέστερες αποφάσεις της Επιτροπής κατά την έγκριση των σχετικών μέτρων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Κοινοτικό Πλαίσιο Στήριξης για τις παρεμβάσεις του Ευρωπαϊκού Κοινωνικού Ταμείου βάσει των στόχων 3 και 4 για το σύνολο του γαλλικού εδάφους, με εξαίρεση των περιοχών που υπάγονται στο στόχο 1, εγκρίνεται για την περίοδο από 1ης Ιανουαρίου 1990 μέχρι 31 Δεκεμβρίου 1992.  Η Επιτροπή δηλώνει την πρόθεσή της να συμβάλει στην υλοποίηση αυτού του κοινοτικού πλαισίου σύμφωνα με τις διατάξεις που αυτό περιλαμβάνει και σύμφωνα με τους κανόνες και τις κατευθύνσεις που διέπουν τη λειτουργία του Ευρωπαϊκού Κοινωνικού Ταμείου.  Άρθρο 2  Το κοινοτικό πλαίσιο στήριξης περιλαμβάνει τα ακόλουθα ουσιώδη στοιχεία:  α) τους άξονες προτεραιότητας που έχουν επιλεγεί:  - για το στόχο 3:  - άξονας αριθ. 1: τεχνολογική κατάρτιση και βασική κατάρτιση,  - άξονας αριθ. 2: ενισχύσεις για προσλήψεις και για τη δημιουργία δραστηριοτήτων ανεξάρτητα εργαζομένων,  - άξονας αριθ. 3: μέτρα υπέρ των γυναικών και των μειονεκτικών κατηγοριών·  - για το στόχο 4:  - άξονας αριθ. 1: τεχνολογική κατάρτιση και βασική κατάρτιση,  - άξονας αριθ. 2: ενισχύσεις για προσλήψεις και για τη δημιουργία δραστηριοτήτων ανεξάρτητα εργαζομένων,  - άξονας αριθ. 3: μέτρα υπέρ των γυναικών και των μειονεκτικών κατηγοριών·  β) επισκόπηση των μορφών παρέμβασης που θα εφαρμοστούν κατά κύριο λόγο με τη μορφή λειτουργικών προγραμμάτων·  γ) ενδεικτικό σχέδιο χρηματοδότησης που θα ορίζει το ποσό των χρηματοδοτικών κονδυλίων, που ανέρχεται για το σύνολο της περιόδου σε 872 εκατομμύρια Ecu, από τα οποία 872 εκατομμύρια Ecu εις βάρος του Ευρωπαϊκού Κοινωνικού Ταμείου και το υπόλοιπο εις βάρος των εθνικών, περιφερειακών ή τοπικών δημόσιων αρχών. Ενδεικτικά, το ποσό αυτό κατανέμεται ως εξής:  - 416 εκατομμύρια Ecu για το στόχο 3,  - 456 εκατομμύρια Ecu για το στόχο 4.  Άρθρο 3  Η παρούσα απόφαση απευθύνεται στη Γαλλική Δημοκρατία.  Βρυξέλλες, 20 Δεκεμβρίου 1989.  Για την Επιτροπή  Βάσω ΠΑΠΑΝΔΡΕΟΥ  Μέλος της Επιτροπής  (1) ΕΕ αριθ. L 185 της 15. 7. 1988, σ. 9.  (2) ΕΕ αριθ. L 374 της 31. 12. 1988, σ. 1.  (3) ΕΕ αριθ. L 374 της 31. 12. 1988, σ. 21.  (1) ΕΕ αριθ. C 45 της 24. 2. 1989, σ. 6.